CENยกซีพี โมเดลธุรกิจทำครบวงจร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — แคปปิทอล เอ็นจิเนียริ่งฯ ยึดแม่แบบกลุ่มซีพี เป็นโมเดลธุรกิจ คาดใช้เวลา 45 ปี ทำธุรกิจก่อสร้างครบวงจร
นายวุฒิชัย ลีนะบรรจง ประธานเจ้าหน้าที่บริหาร บริษัท แคปปิทอล เอ็นจิเนียริ่ง เน็ตเวิร์ค (CEN) เปิดเผยว่า CEN ได้วางแผนการเป็นบริษัทลงทุน (โฮลดิง) ที่เข้าลงทุนธุรกิจที่เกื้อกูลธุรกิจในกลุ่ม โดยนำแม่แบบการลงทุนของกลุ่มซีพี (เจริญโภคภัณฑ์) มาเป็นต้นแบบ ซึ่งเป็นโฮลดิงที่มีการลงทุนตั้งแต่ต้นน้ำถึงปลายน้ำ เกื้อกูลกันในกลุ่ม คาดใช้เวลาไม่เกิน 45 ปีจากนี้
“ซีพีทำตั้งแต่เกษตร (ต้นน้ำ) ไปถึงธุรกิจปลายน้ำที่เป็นอาหารแปรรูปพร้อมรับประทาน ซึ่งโมเดลของ CEN จะเหมือนซีพี ทำก่อสร้างต้นน้ำถึงปลายน้ำ และใช้สินทรัพย์ในกลุ่มเป็นตัวทำให้มีรายได้มากขึ้นก่อน ขณะนี้กลุ่มมีสินทรัพย์กว่า 2,000 ล้านบาท และไม่มีหนี้ระยะยาว” นายวุฒิชัย กล่าว
สำหรับธุรกิจที่ CEN เข้าลงทุนขณะนี้ประกอบด้วยบริษัท เอื้อวิทยา ทำเสาสายส่งไฟฟ้า บริษัท ระยองไวร์ ทำเส้นลวด บริษัท CENIMC ขุดเจาะอุโมงค์ บริษัท เอ็นเนซอล ทำธุรกิจพลังงาน
นอกจากนี้ มีแผนลงทุนซื้อบริษัทก่อสร้างแห่งหนึ่ง ซึ่งมีจุดเด่นที่ผลงาน แต่งานในมือขณะนี้ไม่มี คาดสิ้นปีสรุปผลการซื้อ
ด้านการลงทุนธุรกิจหล่อพื้นคอนกรีต ขณะนี้มีหลายบริษัทเข้ามาคุยและยืนยันไม่ได้รับผลกระทบกรณีไม่ได้ลงทุนในบริษัท เจนเนอรัล เอนจิเนียริ่ง (GEN) แต่ไม่ปิดเจรจา